Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: [51/2001. (XI. 29.) AB határozat, ABH 392., 395.]
Paragraph Index: 825

[51/2001. (XI. 29.) AB határozat, ABH 392., 395.] Az Alkotmánybíróság álláspontja szerint nemzetközi kötelezettségvállalást érintõ kérdések esetében is ezen alapelvre tekintettel kell eljárni. Ennek megfelelõen távoli, közvetett összefüggést kell megállapítani akkor, amikor valamely nemzetközi kötelezettség teljesítésére nem vonatkozik közvetlenül a népszavazásra bocsátandó kérdés, és a nemzetközi kötelezettségvállalás teljesítését nem zárja ki, illetve nem eredményezi Magyarország részérõl a nemzetközi szerzõdés felmondását. Ilyen esetben nem állapítható meg, hogy a kérdés az Alkotmány 28/C. § (5) bekezdése b) pontjában található tiltott népszavazási tárgykörbe tartozik. Emellett megemlítendõ, hogy az EM a „letelepedés” szabályozása körében kifejezetten kivette a „földkérdést” a szigorúbb követelményeknek való megfelelés (a nemzeti elbánás és ahhoz való közelítés) kötelezettsége alól. (44. cikk 6., 7., 8. pont) Így a mezõgazdasági és erdõgazdasági földek tekintetében csak a közösségi vállalatoknak biztosít kizárólag bérleti jogot és azt is csak akkor, ha az közvetlenül szükséges a letelepedésük indokául szolgáló gazdasági tevékenységük folytatásához. A fentiek alapján az Alkotmánybíróság megállapította, hogy a népszavazásra feltett kérdés az EM 67. cikkébõl fakadó nemzetközi kötelezettségek teljesítését nem érinti. 3.1. Az Alkotmánybíróság álláspontja szerint a fentiektõl különbözõ kérdés, hogy Magyarország csatlakozása után a közösségi jogból fakadó kötelezettségekkel menynyire lesz összeegyeztethetõ a nem magyar állampolgárságú természetes személyek, továbbá a jogi személyek és jogi személyiség nélküli más szervezetek akár részleges kizárása a termõföldtulajdon-szerzésbõl. Magyarország azonban jelenleg még nem tagja az Európai Uniónak, így a közösségi jog közvetlenül nem érvényesül még Magyarországra nézve, csupán az EM-bõl eredõ jogközelítési kötelezettség terheli a Magyar Köztársaságot, mint szerzõdõ felet. Egy esetlegesen a jövõben megkötendõ nemzetközi szerzõdés (mint amilyen a csatlakozási szerzõdés is lesz) és az abból eredõ kötelezettségek nem tekinthetõk az Alkotmány 28/C. § (5) bekezdés b) pontja hatálya alá tartozónak, hiszen az Alkotmány ezen rendelkezése kizárólag a már „hatályos nemzetközi szerzõdésbõl eredõ kötelezettségekre”, illetve a már hatályos nemzetközi szerzõdésbõl eredõ „kötelezettségeket tartalmazó törvények tartalmára” nézve tiltja meg népszavazás kiírását. Ugyanakkor a kérdés nem csupán Magyarországnak az Európai Unióval való kapcsolata viszonylatában vizsgálható, hanem felvetõdhet, hogy Magyarország más vállalt nemzetközi kötelezettségeire milyen kihatással lehet egy, a kérdésben tartott népszavazás. 3.2. Az indítványozó kifogásában kérte, hogy az Alkotmánybíróság vizsgálja meg azt is, hogy a kifogásában elõadottakon kívül van-e egyéb más törvényi akadálya a népszavazás kiírásának. Az Alkotmánybíróság — következetes gyakorlata alapján — a kifogást elbíráló jogorvoslati eljárásban arra is választ keres, hogy az OVB az aláírásgyûjtõ ív hitelesítési eljárásában az Alkotmánynak és az irányadó törvényeknek

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes